Eelnõu

**NARVA LINNAVALITSUS**

**PROTOKOLLILINE OTSUS**

Narva \_\_\_\_\_\_\_\_\_2016. a nr

**Narva Linnavalitsus võtab vastu protokollilise otsuse:**

1. 1. Taotleda Narva Linnavolikogult määruse vastuvõtmist „Narva Linnavolikogu määruste muutmine“ vastavalt lisatud Narva Linnavolikogu määruse eelnõule.
2. 2. Volitada Narva Linnavalitsuse abilinnapead Tatjana Patsanovskajat kandma ette eelnimetatud

küsimust Narva Linnavolikogu istungil.

 Tatjana Patsanovskaja

 Abilinnapea Ants Liimets

 linnapea ülesannetes Linnasekretär

EELNÕU

**NARVA LINNAVOLIKOGU**

**MÄÄRUS**

**Narva Linnavolikogu määruste muutmine**

Määrus kehtestatakse haldusmenetluse seaduse § 64 lõike 1 ja § 68 lõike 2 alusel

§ 1. Muuta Narva Linnavolikogu 23.04.2015 määruse nr 14 „Esimesse klassi mineva lapse toetuse maksmise kord Narva linnas“ § 2 lõike 5 ja sõnastada see järgmiselt:

„(5) Otsust toetuse määramise või toetuse määramisest keeldumise kohta võtab vastu Sotsiaalabiameti direktor või tema poolt volitatud isik“.

§ 2. Muuta Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ alljärgnevalt:

(1) Muuta määruse § 1 lõike 2 ja sõnastada see järgmiselt:

„(2) Määrust rakendatakse, kui vahendeid jääb pärast sotsiaalhoolekande seaduse § 113 lõikes 3 sätestatud kohustuste täitmist üle“.

(2) Muuta määruse § 4 lõike 2 ja sõnastada see järgmiselt:

 „(2) Otsuse vahendite eraldamisest või sellest keeldumisest võtab vastu Sotsiaalabiameti direktor või tema poolt volitatud isik“.

§ 3. Täiendada Narva Linnavolikogu 20.02.2014 määruse nr 4 „Sünnitoetuse maksmise kord Narva linnas“ § 3 lõikega 6 järgmises sõnastuses:

„(6) Otsust toetuse määramise või toetuse määramisest keeldumise kohta võtab vastu Sotsiaalabiameti direktor või tema poolt volitatud isik“.

§ 4. Muuta Narva Linnavolikogu 21.01.2010 määrust nr 3 „Matusetoetuse maksmise kord Narva linnas“ alljärgnevalt:

(1) Muuta määruse § 7 lõike 1 ja sõnastada see järgmiselt:

„(1) Otsust matusetoetuse määramise või matusetoetuse määramisest keeldumise kohta võtab vastu Sotsiaalabiameti direktor või tema poolt volitatud isik“.

(2) Muuta määruse § 8 lõike 1 ja sõnastada see järgmiselt:

„(1) Direktor või tema poolt volitatud isik teeb otsuse matusetoetuse määramise või matusetoetuse määramisest keeldumise kohta hiljemalt 10 tööpäeva jooksul arvates matusetoetuse taotlemiseks vajalike dokumentide esitamise päevast“.

§ 5. Määrus jõustub seaduses sätestatud korras.

Aleksandr Jefimov

Linnavolikogu esimees

**Õiend**

***Narva Linnavolikogu määruse „Narva Linnavolikogu määruste muutmine“ eelnõu juurde***

Esimesse klassi mineva lapse toetuse, sünnitoetuse, matusetoetuse määramise ja haldamise ning riigi rahastatava lapsehoiuteenuse rahaliste vahendite eraldamise protseduuri lihtsustamiseks teeb Narva linna Sotsiaalabiamet ettepaneku anda õigust volitada Narva linna Sotsiaalabiameti ametnikke vastu võtma ülalmainitud toetuste määramise otsuseid.

Samuti tehnilise kirjavea tõttu palub Narva linna Sotsiaalabiamet muuta Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 1 lõike 2 ja sõnastada see järgmiselt:

„(2) Määrust rakendatakse, kui vahendeid jääb pärast sotsiaalhoolekande seaduse § 113 lõikes 3 sätestatud kohustuste täitmist üle“.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal ning sama seaduse § 64 lõike 1 kohaselt kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Eeltoodu alusel taotleb Narva linna Sotsiaalabiamet Narva Linnavolikogu 23.04.2015 määruse nr 14 „Esimesse klassi mineva lapse toetuse maksmise kord Narva linnas“, Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“, Narva Linnavolikogu 20.02.2014 määruse nr 4 „Sünnitoetuse maksmise kord Narva linnas“ ning Narva Linnavolikogu 21.01.2010 määruse nr 3 „Matusetoetuse maksmise kord Narva linnas“ muutmist.

Galina Vologdina

direktor

A. Ivanov

peaspetsialist